**Министерство за образование и наука**

**објавува**

Покана за изразување интерес за услуги за комуникациска и промотивна кампања за потребите на Проектот за развој на вештини и поддршка на иновации

**(бр.011-20)**

**Проект за развој на вештини и поддршка на иновации**

**Заем бр.: 8332-MK**

На Република Северна Македонија и е одобрен заем од страна на Меѓународната банка за обнова и развој- групација Светска банка за потребите на имплементација на Проектот за развој на вештини и поддршка на иновации. Дел од овие средства ќе бидат искористени за исплата на обврските што ќе произлезат од договорот што ќе се склучи за обезбедување услуги за комуникациска и промотивна кампања за потребите на Проектот за развој на вештини и поддршка на иновации.

Консултантските услуги вклучуваат услуги за комуникациска и промотивна кампања за потребите на Проектот, односно Министерството за образование и наука. Предвидено времетраење на услугите е ноември 2020- април 2021. Описот на работни задачи на англиски јазик е достапен на веб страната на Министерството за образование и наука: http://mon.gov.mk/category/?id=2058

Министерството за образование и наука ги поканува соодветните консултантски фирми („Kонсултанти”) да го изразат својот интерес за обезбедување на услугите. Заинтересираните консултанти треба да достават информации/документи со кои ќе се потврди дека ги исполнуваат бараните квалификации и соодветното искуство за извршување на услугите. Критериумите кои треба да се исполнат за квалифицирање на кусата листа на најквалификувани фирми се:

* Консултантот да има позитивен биланс на состојба и годишен обрт на средства во последните 3 фискални години не помал од 50.000.000 денари годишно
* Консултатот да има најмалку десет години искуство во креирање и имлементација на кампањи за подигање на јавна свест, како и искуство во мултидисциплинарни - интегрирани комуникации, особено во областа на образованието
* Консултатот да има најмалку десет години искуство во организација на настани за јавни институции и невладин сектор
* Консултантот да има најмалку десет вработени лица, меѓу кои следниот кадар: комуникациски стратег, експерт за развој на креативна стратегија, експерт за развој на стратегија за односи со јавност и експерт за планирање и организација на настани.

Биографиите на индивидуалните експерти нема да бидат земени предвид при првичната оценка на квалификациите на фирмата за формирање на кусата листа.

Заинтересираните Консултанти се упатуваат на точка 1.9 од процедурите за набавки на Светска банка {*Guidelines: Selection and Employment of Consultants [under IBRD Loans and IDA Credits & Grants] by World Bank Borrowers, January 2011* (“Consultant Guidelines”)}, каде се наведени политиките на Светска банка по однос на судир на интереси.

Консултантите може да се здружуваат со други фирми во форма на здружен настап или под-консултантство со цел зајакнување на квалификациите. Таквите здружувања може да бидат во форма на „група консултанти“ или „подконсултанти“. Во случај на „група консултанти“, членовите на групата ќе бидат групно евалуирани за потребите на формирање на кратката листа и ќе бидат неограничено и солидарно одговорни за извршување на услугите и сите членови ќе го потпишат договорот во случај на доделување на истиот на групата. Заинтересираните консултанти треба во своите изјави за интерес јасно да ја наведат структурата на нивното „здружување“ и обврските на секој од членовите и подконсултантите. Нејасните изјави за интерес во смисла на „во асоцијација со“ и/или „во афилијација со“ и слично може да не бидат разгледувани при формирање на кратката листа на најквалификувани фирми. Според принципот „една изјава за интерес од една консултантска фирма“, секоја фирма може да одлучи дали ќе учествува како подконсултант или како самостоен консултант или како партнер во група консултанти. Една фирма може да поднесе само една изјава за интерес во истиот процес на набавка и тоа како самостоен консултант или како партнер во група консултанти. Ниту една фирма не може да биде подконсултант во случај ако поднела изјава за интерес како самостоен конултант или како член во група консултанти за истиот процес на набавка. Фирма која се јавува како подконсултант може да учествува во повеќе од една изјава за интерес, но само како подконсултант.

Изборот ќе се врши врз основа на постапка за избор според квалификациите на консултантите (Selection Based on Consultants’ Qualifications) согласно процедурите за набавки на Светска банка дефинирани во “Consultant Guidelines“.

Дополнителни информации може да се добијат на долунаведената адреса во работно време од 08:30 до 16:30.

Изјавите за интерес (портфолио на фирмата) на англиски или македонски јазик треба да се достават на долунаведената адреса (лично, по пошта или електронска пошта) најдоцна до 19.10.2020 година.

Министерство за образование и наука- Проект за развој на вештини и поддршка на иновации

*За: Данијела Манева (по оглас бр.011-20)*

ул. „Св.Кирил и Методиј“ бр. 54, 1000 Скопје

Република Северна Македонија

e-mail: danijela.maneva@mon.gov.mk (CC: igor.krstevski@mon.gov.mk)